PRITARTA

Prienų rajono savivaldybės tarybos

2024 m. sausio d.

sprendimu Nr.

KAUNO PREKYBOS, PRAMONĖS IR AMATŲ RŪMŲ IR

PRIENŲ RAJONO SAVIVALDYBĖS

BENDRADARBIAVIMO SUTARTIS

2024 m. _____________ d. Nr.____

Prienai

Kauno prekybos, pramonės ir amatų rūmai (toliau – Rūmai), juridinio asmens kodas 110068545, kurių registruota buveinė yra K. Donelaičio g. 8, Kaune, atstovaujami Prienų atstovybės vadovės Linos Dužinskienės, ir Prienų rajono savivaldybė (toliau – Savivaldybė), juridinio asmens kodas 111107225, kurios registruota buveinė yra Laisvės aikštė 12, Prienuose, atstovaujama mero Alvydo Vaicekausko, toliau bendrai vadinamos Šalimis, siekdamos skatinti Prienų rajono pramonės, smulkaus ir vidutinio verslo ir amatų plėtrą, rajono įmonių produkcijos ir paslaugų eksportą, siekdamos sudaryti palankias sąlygas bendradarbiavimui ir investicijų pritraukimui, siekdamos spręsti aktualias verslininkų problemas ir turėdamos galimybių daryti įtaką jas sprendžiant, sudaro šią bendradarbiavimo sutartį (toliau – Sutartis).

I. BENDROSIOS NUOSTATOS

Sutartis nustato Šalių tarpusavio bendradarbiavimo santykius.

Šalys patvirtina pasiryžimą bendradarbiauti plėtojant susigiminiavusių miestų ryšius, įtraukiant tiesioginius verslo interesus.

Šalys susitaria kryptingai bendradarbiauti pritraukiant į Prienų rajono savivaldybę užsienio šalių verslo misijas ir skatinti atvykstamąjį turizmą.

Šalys susitaria bendradarbiauti profesinio rengimo ir tęstinio mokymo srityje.

Šalys susitaria formuoti bendras patariamąsias ir laikinąsias komisijas iškylantiems aktualiems ekonominės plėtros klausimams spręsti.

Sutarties Šalys:

6.1. teikia viena kitai šiai Sutarčiai vykdyti reikalingą pagalbą, aktyviai dalyvauja įgyvendinant šią Sutartį;

6.2. informuoja viena kitą apie šios Sutarties vykdymą, spręstinus klausimus, susijusius su bendra Sutarties Šalių veikla;

6.3. viešina Rūmų ir Savivaldybės bendradarbiavimo pagal šią Sutartį rezultatus ir veiklą.

II. RŪMŲ ĮSIPAREIGOJIMAI

Bendradarbiauti gerinant verslo aplinką, visapusiškai pritraukiant investicijas į verslą Prienų rajono savivaldybėje.

Bendradarbiauti plėtojant verslą skatinančias paslaugas, tenkinant visų teisėtų verslo sluoksnių interesus.

Kartu su Savivaldybe bendradarbiauti rengiant ir įgyvendinant smulkaus ir vidutinio verslo plėtros programas.

Pagal savo kompetenciją konsultuoti Savivaldybę dėl teisės aktų, aktualių Šalių bendradarbiavimui, rengimo ir taikymo.

Teisėtus verslo interesus derinti su Savivaldybės plėtros prioritetais, jiems atstovauti ir ginti Lietuvos Respublikos Seime ir Vyriausybėje.

Siūlyti įtraukti bendradarbiaujančių šalių atstovus į Savivaldybei ir jos įmonėms atstovaujančių oficialių delegacijų sudėtį.

Sudaryti Savivaldybei sąlygas gauti šiai Sutarčiai vykdyti reikalingą informaciją.

Informuoti apie Rūmų tarybos komitetų, kai svarstomi ekonominės plėtros ir verslo klausimai, posėdžių darbotvarkes ir kviesti bendradarbiaujančių šalių atsakingus asmenis dalyvauti posėdžiuose.

III. SAVIVALDYBĖS ĮSIPAREIGOJIMAI

Skleisti informaciją apie Prienų rajono savivaldybėje veikiančios Kauno prekybos, pramonės ir amatų rūmų Prienų atstovybę, jos veiklą.

Kviesti Rūmų atstovus sprendžiant abiems Šalims aktualius klausimus.

Rūmų atstovybės prašymu skelbti informaciją apie vyksiančius renginius Savivaldybės interneto svetainėje www.prienai.lt.

Bendradarbiauti su Rūmais organizuojant bendrus renginius, konferencijas, verslo forumus, seminarus, kvalifikacijos kėlimo kursus ir kitus renginius.

Teikti informaciją apie Prienų rajono savivaldybės tarybos posėdžiuose pateiktus sprendimų projektus, susijusius su ekonominės plėtros ir verslo klausimais.

Įgyvendinti priemones, skatinančias naujų darbo vietų kūrimą.

Bendradarbiauti kuriant ir plėtojant palankias sąlygas verslui.

Sudaryti Rūmams sąlygas gauti šiai Sutarčiai vykdyti reikalingą informaciją.

IV. KITOS SUTARTIES NUOSTATOS

Savivaldybė ir Rūmai gali sudaryti kitas tarpusavio sutartis, padedančias įgyvendinti Šalių bendradarbiavimą.

Sutartis pasirašyta dviem egzemplioriais, turinčiais vienodą juridinę galią, po vieną egzempliorių kiekvienai Šaliai. Sutartis tvirtinama Savivaldybės ir Rūmų antspaudais bei Šalių parašais.

Ginčai dėl šios Sutarties vykdymo sprendžiami Šalių susitarimu, Šalims nesusitarus per 30 (trisdešimt) kalendorinių dienų – ginčai sprendžiami Lietuvos Respublikos įstatymų nustatyta tvarka Lietuvos Respublikos teismuose.

Sutartis įsigalioja nuo jos pasirašymo dienos ir galioja vienerius metus. Sutarties galiojimo terminas gali būti pratęstas papildomu Šalių susitarimu.

Sutartis Šalių susitarimu gali būti keičiama, papildoma. Pakeitimai ir papildymai galioja tik tada, kai jie sudaryti raštu, pasirašyti abiejų Šalių. Visi tinkamai sudaryti Sutarties pakeitimai, papildymai yra neatskiriama Sutarties dalis.

V. SUTARTIES ŠALIŲ REKVIZITAI IR PARAŠAI

Kauno prekybos, pramonės ir amatų rūmai K. Donelaičio g. 8, 44213 Kaunas Tel. (8 37) 201 294, faks. (8 37) 208 330 Įstaigos kodas 110068545 PVM mokėtojo kodas LT100685417 KPPAR Prienų atstovybė Kauno g.2, LT-59147 Prienai Prienų atstovybės vadovė Lina Dužinskienė	Prienų rajono savivaldybė Laisvės aikštė 12, LT-59126 Prienai Tel. (8 319) 61102, faks. (8 319) 61191 Įstaigos kodas 111107225 Savivaldybės meras Alvydas Vaicekauskas